روسیا اوردوسو دونتسک بؤلگه‌سینده پودگورودنویه یاشاییش منطقه‌سینه نظارتی اله کئچیریب.
بونو روسیا مدافعه ناظیرلیگی‌نین مطبوعات کاتیبی ایگور کوناشنکوو محاربه‌نین گئدیشاتینا دایر مطبوعاتا وئردیگی آچیقلامادا دئییب.
عملیات‌لارین داوام ائتدیگینی دئین ایگور کوناشنکوو دونتسک ایستیقامتینده‌کی ‌روسیا حربی بیرلشمه‌لری‌نین عملیات‌لار زامانی پودگورودنویه قصبه‌سینی نظارته گؤتوردوگونو قئید ائدیب.
کوناشنکوو سولدار شهرینده‌کی وضعیتله باغلی ایسه دئییب:
"روسیا هاوا ائندیرمه قوشون‌لاری سولدار شهرینین قوزیی و گونئی حیسه‌سینی محاصره‌یه آلیب. روسیا حربی هاوا قوه‌لری دوشمن‌ین دایاق منطقه‌لرینه هوجوم ائدیر. شهرده هوجوم دسته‌لری توققوشور".
کوناشنکوو بیان ائدیب کی، اوکراینا اوردوسونون 57-جی موتورلو پیاده تیپی‌نین موشاهیده و قوموتا منطقه‌لری روسیا دؤیوش تاکتیکی، هاوا، راکت و توپچو بیرلشمه‌لری‌نین آرتیوموفسک (باهموت) شهرینده‌کی هوجوم‌لاری زامانی وورولوب:
"اوکراینادا ایندییه‌دک قدر 371 اوچاق، 200 هلیکوپتر، 2 مین 868 پیلوت‌سوز اوچوش آپاراتی، 400 هاوا هوجوموندان ساوونما راکت سیستمی، 7 مین 473 تانک و زره لی تجهیزات، 976 چوخ لوله لی راکت آتار، 3 مین 809 توپ و خمپاره ، 8 مین 6 خصوصی حربی ماشین محو ائتدیک".
